**Felvételi követelmények a Doktori Iskolába a Selye János Egyetem Gazdaságtudományi Karára a 2017/2018-as tanévre**

A hatályos 131/2002 sz. Felsőoktatási törvény (a továbbiakban „törvény”) 56 § és 57 §-a alapján a Selye János Egyetem Gazdaságtudományi Kara (a továbbiakban SJE GTK) a Doktori Iskolába a következő felvételi követelményeket hirdeti meg. Jelentkezni lehet **a 3.3.16. Közgazdaságtan és vállalati menedzsment tanulmányi szakra, a Közgazdaságtan és vállalati menedzsment tanulmányi programra, nappali és levelező tagozatra.**

Tervezett létszám – nappali tagozat: 4

Tervezett létszám – levelező tagozat: 4

Ha a hallgató a levelező tagozatra nyer felvételt, a törvény 92 § értelmében tandíjat kell fizetnie tanulmányainak minden egyes megkezdett évében, melynek összegét a hatályos [rektori rendelet](http://www.selyeuni.sk/documents/vnutorne.predpisy/Smernica%20rektora%20%C4%8D.%202-2017%20%C5%A0koln%C3%A9%20a%20poplatky%20na%20UJS%202017-2018.pdf) szabályozza.

**Felvételi feltételek**

A Doktori Iskolába való jelentkezés alapvető követelménye a mesterszintű (Mgr.) tanulmányi program sikeres elvégzése, valamint a sikeres felvételi vizsga. További feltétel a megfelelően kitöltött és határidőn belül kézbesített (vagy elektronikusan kitöltött) jelentkezési lap a szükséges mellékeltekkel.

**A jelentkezésnek az alábbiakat kell tartalmaznia:**

1. személyes adatokat a vonatkozó törvény § 73 (2) bek. értelmében,
2. választott tanulmányi program,
3. doktori disszertáció témája,
4. választott képzési rend.

**Szükséges mellékletek:**

1. szakmai önéletrajz,
2. a mesterképzés befejezését igazoló okmányok hiteles másolatai:
	* egyetemi oklevél,
	* államvizsga bizonyítvány,
	* egyetemi oklevél melléklete.
3. doktori disszertáció kutatási terve (3 példányban),
4. publikációs jegyzék,
5. a felvételi eljárás befizetését igazoló irat.

**Felvételi eljárás**

A felvételi vizsgabizottság (a továbbiakban a „bizottság”) előtt történik, mely egy elnökből és minimum két további tagból áll, akiket a szakbizottság ajánlására a dékán nevez ki.

A felvételi vizsga eredményét a bizottság zárt ülésen vitatja meg. A felvételi vizsga alkalmával felmérik a jelölt tájékozottságát a választott tanulmányi program tudományterületén, valamint értékelik a kutatási terv bemutatását. A jelentkező köteles a kutatási tervét előzetesen egyeztetni a témavezetővel. A felvételi vizsga részét képezi az idegen nyelv (angol, német vagy orosz) ismeretének a fölmérése; az idegen nyelv ismerete lehetővé teszi a külföldi szakirodalom tanulmányozását.

A felvételi sorrend megállapításakor a bizottság figyelembe veszi a benyújtott kutatási terv igényességét, a publikációs jegyzéket, a jelentkező eddigi tudományos tevékenységét (pl. a tudományos diákköri konferencián elért eredményeket) stb.

A felvételi vizsgáról a bizottság jegyzőkönyvet készít. A jelentkezők felvételi sorrendjét a bizottság elnöke a dékán elé terjeszti.

A jelentkezők felvételéről a bizottság javaslata alapján a dékán dönt. A felvételi döntés megnevezi a témavezetőt is. A felvételi eredményről a jelentkezőt postai úton értesítik.

Amennyiben a jelentkező nappali tagozatra helyszűke miatt nem nyer felvételt, a Kar felajánlhatja a tanulmányokat a levelező tagozaton történő megkezdését.

**Felvételi vizsga időpontja:** 2017. augusztus 25.